|  |
| --- |
| **UAB „Ignitis renewables“ IR JOS DUKTERINIŲ BENDROVIŲ****PARAMOS VALDYMO TAISYKLĖS** |

**1. TIKSLAS IR TAIKYMO APIMTIS**

|  |
| --- |
| 1.1. Tikslas – nustatyti REH ir jos Dukterinių bendrovių Paramos teikimo principus, reglamentuoti atvejus, kada ir kaip galima neatlygintinai skirti lėšas tretiesiems asmenims.1.2. Taikymo apimtis – taikomos REH ir Dukterinėms bendrovėms, jų darbuotojams, Vertinimo komitetui, Paramos gavėjams. |

# 2. SĄVOKOS

* 1. Taisyklėse naudojami terminai ir (ar) sutrumpinimai turi šias reikšmes:
		1. **Bendrovė** – AB „Ignitis grupė“ (juridinio asmens kodas: 301844044).
		2. **Direktorius –** Dukterinės bendrovės vienasmenis valdymo organas – direktorius ir (ar) valdybos narys (užsienio jurisdikcijoje).
		3. **Dukterinė bendrovė** –REH dukterinė bendrovė ar paskesnės eilės dukterinė bendrovė.
		4. **Generalinis direktorius** – REH vienasmenis valdymo organas – generalinis direktorius.
		5. **Grupė** –Bendrovė ir jos tiesiogiai bei netiesiogiai valdomi juridiniai asmenys.
		6. **Koordinatorius** – REH ar Dukterinės bendrovės ar kitos Grupės įmonės darbuotojas, atsakingas už paramos klausimų REH ir Dukterinėse bendrovėse koordinavimą.
		7. **LPĮ** – Lietuvos Respublikos labdaros ir paramos įstatymas, įskaitant visus jo pakeitimus ir papildymus.
		8. **Paraiška** – nustatytos formos paraiška Paramai gauti, kurią turi užpildyti Pareiškėjas, kreipdamasis dėl Paramos suteikimo.
		9. **Parama** –savanoriškas ir neatlygintinas, išskyrus LPĮ leidžiamus Paramos gavėjo įsipareigojimus, Paramos dalykų teikimas Paramos gavėjams Politikoje ir (ar) Taisyklėse nustatyta tvarka, nepažeidžiant LPĮ nuostatų.
		10. **Paramos dalykas** –piniginės lėšos, kaip tai apibrėžta LPĮ.
		11. **Paramos gavėjas** – Pareiškėjas, kuris atitinka reikalavimus Paramai gauti ir kuriam yra paskirta Parama.
		12. **Paramos sutartis** – tarp Paramos gavėjo ir REH arba Dukterinės bendrovės sudaryta sutartis dėl Paramos teikimo.
		13. **Paramos teikėjas** – REH ir (ar) bet kuri jos Dukterinė bendrovė.
		14. **Pareiškėjas** – juridinis asmuo, siekiantis gauti Paramą ir pateikęs šiose Taisyklėse nustatytos formos Paraišką Paramai gauti.
		15. **Parkas** – susietų vėjo ir (ar) saulės ar kitų atsinaujinančių išteklių energijos, naudojamos elektros energijai gaminti, elektrinė arba elektrinių grupė.
		16. **Parkas vystymo stadijoje** **(statomas parkas)** – visos teritorijos, kurios dėl vykdomų Parko planavimo ir (ar) statybos, ir (ar) kitų parengiamųjų eksploatacijai (elektros energijai gaminti) darbų ir (ar) veiklos, gali patirti neigiamą įtaką ir (ar) laikinus trikdžius.
		17. **Politika** – Grupės Paramos skyrimo politika.
		18. **REH** – UAB „Ignitis renewables“ (juridinio asmens kodas: 304988904).
		19. **Taisyklės** – Valdybos patvirtintos REH ir jos Dukterinių bendrovių Paramos valdymo taisyklės, įskaitant vėlesnius jų pakeitimus ir papildymus; šis dokumentas.
		20. **Valdyba** – REH kolegialus valdymo organas – valdyba.
		21. **Vertinimo komitetas** – Paramos Paraiškų vertinimo organas.
1. **BENDROSIOS NUOSTATOS**
	1. Taisyklės nustato Paramos teikimo tvarką, skyrimo kriterijus, Paraiškų administravimo, vertinimo tvarką, atsakomybę, kitas Paramos valdymo sąlygas.
	2. Paramos teikėjai savo veikloje vadovaujasi Lietuvos Respublikos civiliniu kodeksu, LPĮ, kitais įstatymais ir teisės aktais, reglamentuojančiais Paramos skyrimą, REH ir jos Dukterinių bendrovių įstatais, Politika, šiomis Taisyklėmis ir kitais REH vidaus teisės aktais.
	3. Paramos teikėjai gali teikti Paramą tik tokiu atveju, jeigu neturi mokestinių nepriemokų Lietuvos Respublikos valstybės biudžetui, savivaldybių biudžetams ar fondams, į kuriuos mokamus mokesčius administruoja Valstybinė mokesčių inspekcija prie Lietuvos Respublikos finansų ministerijos, taip pat įsiskolinimų su praleistais mokėjimo terminais Valstybinio socialinio draudimo fondo biudžetui bei laiku neįvykdytų skolinių įsipareigojimų pagal paskolos sutartis ir kitus įsipareigojamuosius skolos dokumentus, pasirašytus su Lietuvos Respublikos finansų ministerija, arba pagal sutartis su valstybės garantija.
	4. Parama teikiama Paramos teikėjų vystomų ir (ar) valdomų atsinaujinančių išteklių energetikos projektų apimtyje.
	5. Paramos teikėjų Paramai skiriama pelno dalis nustatoma kasmet eiliniame visuotiniame akcininkų susirinkime, atsižvelgiant į ataskaitiniais metais pasiektą pelną ir įgyvendinamus projektus. Paramos teikėjų Paramai skiriama pelno dalis gali būti nustatoma ir neeiliniame visuotiniame akcininkų susirinkime, jeigu prieš neeilinį visuotinį akcininkų susirinkimą buvo patvirtinti Paramos teikėjų finansinių ataskaitų rinkiniai ir priimti sprendimai dėl Paramos teikėjų pelno (nuostolių) paskirstymo.
	6. Paramai skiriama Paramos teikėjo ataskaitinių finansinių metų grynojo pelno dalis negali būti didesnė kaip:
		1. 10 (dešimt) procentų Paramos teikėjo ataskaitinių finansinių metų grynojo pelno, jeigu jis neviršijo 500 000 Eur (penkių šimtų tūkstančių eurų);
		2. 5 (penki) procentai Paramos teikėjo ataskaitinių finansinių metų grynojo pelno, jeigu jis buvo didesnis kaip 500 000 Eur (penki šimtai tūkstančių eurų), bet neviršijo 2 000 000 Eur (dviejų milijonų eurų);
		3. 3 (trys) procentai Paramos teikėjo ataskaitinių finansinių metų grynojo pelno ir negali viršyti 500 000 Eur (penkių šimtų tūkstančių eurų), jeigu grynasis pelnas ataskaitiniais finansiniais metais buvo didesnis kaip 2 000 000 Eur (du milijonai eurų).

**4. PARAMOS SKYRIMO TIKSLAI**

* 1. Paramos teikėjas Paramą gali skirti bendruomenių, kurių artimoje aplinkoje REH ir (ar) jos Dukterinės bendrovės vykdo arba vysto veiklą, socialiniams, švietimo, meno, kultūros, mokslo ir sporto (išskyrus ekstremalų ir padidintos rizikos sportą), visuomeninės aplinkos (įskaitant ir viešosios infrastruktūros) gerinimo ir plėtros, aplinkos apsaugos projektams, veikloms. Šie projektai ir (ar) veiklos turi kurti, skatinti REH ir (ar) jos Dukterinių bendrovių ir bendruomenės ilgalaikį bendradarbiavimą, turi būti susiję su REH ir jos Dukterinių bendrovių strategija, veikla bei vykdomais projektais ir programomis, taip pat atitikti šiose Taisyklėse nustatytus Paramos skyrimo kriterijus.
	2. Parama neskiriama ir negali būti naudojama:
		1. politinėms partijoms, valstybės politikams, politinei reklamaiar politinėms kampanijoms finansuoti ir politinių kampanijų dalyvių politinių kampanijų laikotarpiu atsiradusiems ar su politinėmis kampanijomis susijusiems skolos įsipareigojimams padengti;
		2. politinio (asmeninio) pasitikėjimo valstybės tarnautojų, Lietuvos Respublikos Seimo, Vyriausybės, savivaldybių tarybų narių ir politinių partijų vienasmenių ir kolegialių valdymo organų narių, jų artimųjų giminaičių, sutuoktinių, sugyventinių, partnerių, kai partnerystė įregistruota įstatymų nustatyta tvarka, įsteigtiems fondams ir įstaigoms. Šiame punkte nurodyti asmenys negali dalyvauti vertinant Paraiškas gauti Paramą ir priimant sprendimus dėl Paramos teikimo;
		3. ekstremaliam ir padidintos rizikos sportui, veikloms, populiarinančioms ir (ar) susijusioms su azartiniais ar tokio pobūdžio lošimais, alkoholiniais gėrimais, rūkalais ar kitomis svaiginančiomis medžiagomis ir (ar) kitomis veiklomis, kurios visuomenei ir (ar) jos daliai turi arba gali turėti neigiamą įtaką;
		4. jei Paramos teikėjo ataskaitinių finansinių metų nekonsoliduotojo grynojo pelno suma yra neigiama (gauta nuostolių);
		5. Paramos gavėjas, vykdydamas ankstesnę su Paramos teikėju sudarytą Paramos sutartį, yra padaręs esminius su Paramos teikėju sudarytos Paramos sutarties sąlygų pažeidimus, ir dėl tokių pažeidimų Paramos sutartis buvo nutraukta bei nėra praėję 3 (treji) metai nuo Paramos pilno grąžinimo Paramos teikėjui ar nuo kito Paramos sutartyje nustatyto termino.

4.3. Rekomenduojama maksimali skiriama Paramos suma vienam Pareiškėjui – ne didesnė, negu 10 000 Eur (dešimt tūkstančių eurų) per 1 (vienerius) kalendorinius metus. Išimtiniai atvejai, kai skiriama didesnė Paramos suma, turi būti argumentuojami Valdybos sprendime.

**5. REH IR DUKTERINIŲ BENDROVIŲ VALDYMO IR (AR) PRIEŽIŪROS ORGANŲ KOMPETENCIJA**

* 1. REH ir Dukterinių bendrovių valdymo ir (ar) priežiūros organų kompetenciją, jų sudarymo tvarką nustato REH ir Dukterinių bendrovių įstatai.
	2. REH visuotinis akcininkų susirinkimas nustato Paramai skiriamą REH lėšų dalį, o Dukterinių bendrovių visuotinis akcininkų susirinkimas nustato Paramai skiriamą Dukterinių bendrovių lėšų dalį, laikydamiesi teisės aktuose nustatytos tvarkos ir maksimalios leistinos Paramos sumos reikalavimų.
	3. REH visuotinis akcininkų susirinkimas taip pat priima sprendimus dėl REH nepanaudoto Paramos dydžio paskirstymo, o Dukterinių bendrovių visuotinis akcininkų susirinkimas priima sprendimus dėl Dukterinių bendrovių nepanaudoto Paramos dydžio paskirstymo, vadovaudamiesi įstatymais ir kitais teisės aktais.
	4. Pagal Dukterinių bendrovių įstatus ir (ar) įstatymus gali būti reikalingi papildomi Dukterinių bendrovių valdymo ir (ar) priežiūros organų sprendimai.
1. **VERTINIMO KOMITETAS**
	1. REH ir (ar) jos Dukterinių įmonių gautas Paraiškas nagrinėja ir vertina, taip pat Paramos teikimo ir Paramos panaudojimo vertinimą atlieka Politikoje nustatyta tvarka sudarytas, Grupės mastu veikiantis Vertinimo komitetas. Atlikdamas Paraiškų vertinimą bei Paramos panaudojimo vertinimą, Vertinimo komitetas vadovaujasi savo nuostatais bei šiomis Taisyklėmis.
	2. Vertinimo komiteto posėdžio, kuriame nagrinėjamos ir vertinamos REH ir (ar) jos Dukterinių įmonių gautos Paraiškos, taip pat atliekamas REH ir (ar) jos Dukterinių įmonių Paramos teikimo, Paramos panaudojimo vertinimas, sekretoriaus funkcijas vykdo Koordinatorius. Vykdydamas šias funkcijas, Koordinatorius:

6.2.1. rengia Vertinimo komiteto posėdžio protokolo projektą bei kitą susijusią medžiagą;

6.2.2. Vertinimo komiteto pirmininko pavedimu ir vadovaudamasis Vertinimo komiteto vertinimu, parengia Vertinimo komiteto sudaromų ir (ar) tvirtinamų dokumentų projektus;

6.2.3. organizuoja Vertinimo komiteto priimtų sprendimų priėmimą bei įgyvendinimą REH ir (ar) jos Dukterinėse įmonėse;

6.2.4. teikia Vertinimo komitetui svarstytinus klausimus bei su jais susijusią medžiagą;

6.2.5. atlieka Vertinimo komiteto pirmininko pavestus parengiamuosius darbus ir (ar) kitas užduotis, būtinas sklandžiam Vertinimo komiteto darbui užtikrinti.

**7. PARAIŠKŲ TEIKIMAS, JŲ TEIKIMO LAIKAS**

* 1. Kiekvienais metais po šių Taisyklių 3.5 punkte numatytų priimtų sprendimų, inicijuojamos Paraiškų rinkimo procedūros ir nustatomas (-i) laikotarpis (-iai), per kurį (-iuos) gali būti teikiamos Paraiškos.
	2. Paraiškų teikimo pradžią, Paraiškų teikimo laikotarpį, kitą su tuo susijusią informaciją paskelbia Generalinis direktorius ar jo įgaliotas asmuo.
	3. Paraiškos gali būti teikiamos paštu ir (ar) elektroniniu paštu Taisyklių 7.2 punkte numatytu laikotarpiu.
	4. Suėjus Taisyklių 7.2 punkte numatytam laikotarpiui, Paraiškų teikimas sustabdomas.
	5. Už Paraiškų rinkimo, administravimo procesą bei komunikaciją su Pareiškėjais yra atsakingas Koordinatorius.

1. **PARAIŠKŲ VERTINIMAS IR SPRENDIMO DĖL PARAMOS SKYRIMO PRIĖMIMAS**
	1. Pareiškėjas, siekdamas gauti Paramą, privalo užpildyti nustatytos formos Paraišką, kuri skelbiama kartu su kvietimu teikti Paraiškas, ir pateikti ją REH nustatyta tvarka. Paraiškos formos projektas yra skelbiamas Bendrovės interneto svetainėje.
	2. Pareiškėjai kartu su Paraiška pateikia šiuos dokumentus:
		1. Pareiškėjo išplėstinį Juridinių asmenų registro išrašą;
		2. Pareiškėjo įstatus, nuostatus ar kitus analogiškus dokumentus, patvirtinančius, kad Pareiškėjas pagal savo įstatus (nuostatus) ar kitus analogiškus dokumentus gali užsiimti ta veikla, kuriai pradėti ir (ar) vykdyti, ir (ar) plėtoti prašoma Paramos;
		3. Informatikos ir ryšių departamento prie Lietuvos Respublikos vidaus reikalų ministerijos išduotą Įtariamųjų, kaltinamųjų ir nuteistųjų registro pažymą, išrašą ar kitą dokumentą, patvirtinantį, kad Pareiškėjas, jo vienasmenio ar kolegialaus valdymo ir priežiūros (jei yra) nariai neturi neišnykusio ar nepanaikinto teistumo;
		4. Pareiškėjo pasirašytą laisvos formos deklaraciją, kad Pareiškėjas nėra padaręs LPĮ 91 straipsnio 9 dalies 2 punkte nurodytų pažeidimų (pagal šių Taisyklių Priedo Nr. 1 formą);
		5. Pareiškėjo pasirašytą laisvos formos deklaraciją, kad tam tikri su Pareiškėju susiję asmenys atitinka LPĮ 91 straipsnio 7 dalyje nustatytą ribojimą (pagal šių Taisyklių Priedo Nr. 2 formą);
		6. Pareiškėjo pasirašytą laisvos formos deklaraciją, kad Paramos teikėjasjau buvo skyręs paramą Pareiškėjui ir buvo pasiekti paremto Paramos projekto tikslai, ir dėl Paramos projekto vykdymo nebuvo nustatyta pažeidimų ar neatitikimų, įskaitant tuos, dėl kurių būtų reikėję nutraukti Paramos sutartis (pagal šių Taisyklių Priedo Nr. 3 formą). Taikoma, kai pakartotinai prašoma Paramos;
		7. Lietuvos Respublikos konkurencijos tarybos pažymą iš Valstybės pagalbos ir nereikšmingos pagalbos registro apie bendrą per atitinkamus finansinius metus ir per praėjusius 2 (dvejus) finansinius metus suteiktos *de minimis* pagalbos sumą bei Pareiškėjo pasirašytą deklaraciją dėl Pareiškėjo sąsajų su kitais ūkio subjektais taip, kaip sąsajumas apibrėžiamas 2013 m. gruodžio 18 d. Komisijos reglamento (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai 2 straipsnio 2 dalyje (pagal šių Taisyklių Priedo Nr. 4 formą);
		8. Užpildytą Grupės antikorupcinių kontrolės priemonių taikymo standarto 2 priede pateiktą „Klausimyno verslo partneriams“ formą.
		9. kitus Paramos paraiškoje nurodytus dokumentus.
	3. Kai dėl Paramos teikimo kreipiasi Pareiškėjai, nurodyti LPĮ 7 straipsnio 5 dalyje, t. y. Europos ekonominės erdvės valstybėse įsteigti juridiniai asmenys ar kitos organizacijos, tokie Pareiškėjai Paraišką ir Taisyklių 8.2.4–8.2.7 papunkčiuose nurodytas deklaracijas pateikia anglų kalba arba su vertimu į lietuvių kalbą bei papildomai ta pačia tvarka pateikia šiuos dokumentus:
2. užsienio vieneto valstybės mokesčių administratoriaus patvirtinimą, kad užsienio vienetas yra tos valstybės rezidentas mokesčių tikslais;
3. užsienio vieneto veiklą reglamentuojančio dokumento kopiją, kurioje yra nustatyti šio vieneto visuomenei naudingos veiklos tikslai. Tai gali būti įstatų, nuostatų (ar jų ištraukos) ar panašių dokumentų kopijos;
4. įrodymus, kad užsienio vieneto, gavusio Paramą, tikslas nėra pelno siekimas, o gautas pelnas negali būti skirstomas jo dalyviams. Pateikiamos užsienio vieneto veiklą reglamentuojančių teisės aktų nuostatos arba nuorodos į oficialius teisės aktų, reglamentuojančių užsienio vieneto veiklą, šaltinius, jeigu šie teisės aktai yra anglų kalba;
5. įrodymus, kad Pareiškėjo vienasmenio ar kolegialaus valdymo ir priežiūros (jei yra) nariai neturi neišnykusio ar nepanaikinto teistumo – 2016 m. liepos 6 d. Europos Parlamento ir Tarybos reglamento (ES) 2016/1191, kuriuo skatinamas laisvas piliečių judėjimas supaprastinant tam tikrų viešųjų dokumentų pateikimo Europos Sąjungoje reikalavimus ir iš dalies keičiamas Reglamentas (ES) Nr. 1024/2012, XI priedas „Informacijos apie teistumą nebuvimas atitinkamo asmens pilietybės valstybėje narėje“; įrodymus, kad Pareiškėjas neturi neišnykusio ar nepanaikinto teistumo – valstybės, kurioje įregistruotas Pareiškėjas, institucijos išduota pažyma apie Pareiškėjo teistumo nebuvimą.
6. kitus Paramos paraiškoje nurodytus dokumentus.
	1. Pareiškėjų su Paraiška pateikti 1961 m. spalio 5 d. Hagos konvencijos dėl užsienio valstybėse išduotų dokumentų legalizavimo panaikinimo 1 straipsnyje nurodyti dokumentai ne vėliau kaip per 15 (penkiolika) darbo dienų po informavimo apie sprendimą skirti Paramą arba Paramos dalį priėmimo Paramos teikėjui pateikiami su apostilėmis. Nurodytu terminu Pareiškėjui nepateikus apostilių, Parama jam neteikiama ir Paramos sutartis su Pareiškėju nesudaroma.
	2. Paraiškos, gautos iki Paraiškų teikimo laikotarpio paskelbimo pradžios ar po Paraiškų teikimo laikotarpio pabaigos, nevertinamos, jei šiose Taisyklėse nenumatyta kitaip.
7. Pareiškėjų korupcijos ir kitų rizikų vertinimą – stropųjį patikrinimą Grupės antikorupcinių kontrolės priemonių taikymo standarte nustatyta tvarka atlieka atsakingas Verslo saugos funkcinės srities darbuotojas.
8. Paraiškų vertinimą atlieka Vertinimo komitetas. Vertinant Paraiškas, atliekamas administracinės atitikties patikrinimas ir Paraiškų vertinimas. Koordinatorius per 10 (dešimt) darbo dienų nuo Paraiškų teikimo laikotarpio pabaigos atlieka Paramos Paraiškų administracinės atitikties patikrinimą, kurio metu nustato, ar Paraiška tinkamai užpildyta, pateikti visi reikalingi dokumentai prie Paraiškos. Visos gautos Paraiškos, Koordinatoriaus atlikto Paraiškų administracinės atitikties patikrinimo rezultatai perduodami Vertinimo komitetui. Vertinimo komiteto nariai per 10 (dešimt) darbo dienų susipažįsta su Paraiškomis, Koordinatoriaus atlikto Paraiškų administracinės atitikties patikrinimo rezultatais. Vertinimo komiteto pirmininkas paskiria datą posėdžio, kurio metu Vertinimo komiteto nariai aptaria Paraiškas, atlieka Paraiškų vertinimą bei priima vieną iš šių sprendimų:
9. pasiūlyti Pareiškėjui patikslinti pateiktą Paraišką ar (ir) pateikti papildomus dokumentus tuo atveju, jei Paraiška neatitinka administracinių, kokybinių kriterijų, Vertinimo komitetui Paraiškos vertinimo metu trūksta informacijos vertinimui atlikti;
10. siūlyti skirti Paramą Pareiškėjui (Vertinimo komitetas konkrečios skirtinos Paramos sumos neįvardija, sprendimą šiuo klausimu priima Valdyba);
11. siūlyti skirti tik dalį Paraiškoje prašomos Paramos sumos atsižvelgiant į Taisyklių 8.9, 9.4 punktų reikalavimus (Vertinimo komitetas konkrečios skirtinos Paramos sumos neįvardija, sprendimą šiuo klausimu priima Valdyba);
12. siūlyti neskirti Paramos.
13. Vertinimo komitetui nustačius, kad Paraiška yra užpildyta netinkamai, neatitinka administracinių, kokybinių kriterijų, reikalingi papildomi dokumentai Paraiškos įvertinimui, per 2 (dvi) darbo dienas nuo Vertinimo komiteto sprendimo pasiūlyti Pareiškėjui patikslinti pateiktą Paraišką ar (ir) pateikti papildomus dokumentus priėmimo dienos Koordinatorius turi informuoti Pareiškėją apie Paraiškos pildymo trūkumus ir Vertinimo komiteto pasiūlymą patikslinti Vertinimo komiteto nurodytą informaciją, pateikti papildomus dokumentus, kartu įspėjant Pareiškėją, kad tinkamai nepatikslinus informacijos ar nepateikus dokumentų, Vertinimo komitetas priims sprendimą siūlyti neskirti Paramos. Pareiškėjas nurodytus trūkumus turi teisę pašalinti per 10 (dešimt) darbo dienų ir pateikti REH patikslintą Paraišką. Koordinatorius per 2 (dvi) darbo dienas Vertinimo komitetui pateikia Pareiškėjo patikslintą informaciją, papildomus dokumentus. Pareiškėjui nustatytu terminu nepašalinus nurodytų trūkumų arba pašalinus ne visus, Vertinimo komitetas priima sprendimą siūlyti neskirti Paramos. Vertinimo komiteto nariai per 5 (penkias) darbo dienas nuo visų patikslintų Paraiškų gavimo susipažįsta su Paraiškomis, ir Vertinimo komiteto pirmininkas paskiria datą posėdžio, kurio metu Vertinimo komiteto nariai aptaria Paraiškas ir priima vieną iš Taisyklių 8.7.2–8.7.4 papunkčiuose numatytų sprendimų.
14. Vertinimo komitetas, Paraiškos vertinimo metu nustatęs, kad Paraiškos projektui prašoma Paramos suma yra nepagrįsta dokumentais arba kilus abejonių, jog Paraiškos projektui prašoma Paramos suma yra didesnė, nei rinkos kainos Paraiškoje nurodytoms prekėms ar paslaugoms apmokėti, priima sprendimą siūlyti neskirti Paramos arba siūlyti skirti tik dalį Paraiškoje prašomos Paramos sumos.
15. Atlikęs Paraiškų, pateiktų Taisyklių 7.3 punkto nustatyta tvarka ir terminu, vertinimą, Vertinimo komitetas sudaro tvirtina konsoliduotą, t. y. bendrą REH ir Dukterinių bendrovių, Paraiškų vertinimo ataskaitą, o Koordinatorius teikia ją Valdybai. Kartu su Paraiškų vertinimo ataskaita Valdybai pateikiama išvada (-os) dėl Pareiškėjų korupcijos ir kitų rizikų vertinimo. Koordinatorius pagal poreikį taip pat rengia kitus Paramos skyrimo klausimų svarstymui Valdybai reikalingus dokumentus.
16. Sprendimas skirti Paramą gali būti priimamas ne vėliau kaip iki einamųjų metų, kuriais buvo patvirtintas praėjusių finansinių metų finansinių ataskaitų rinkinys, pabaigos. Sprendimą skirti Paramą priima Valdyba, atsižvelgdama į Vertinimo komiteto patvirtintą bendrą REH ir Dukterinių bendrovių Paraiškų vertinimo ataskaitą ir priimtą sprendimą siūlyti skirti Paramą Pareiškėjui, siūlyti skirti tik dalį Paraiškoje prašomos Paramos sumos arba siūlyti neskirti Paramos bei išvadą dėl Pareiškėjo korupcijos ir kitų rizikų vertinimo.
17. Vertinimo komiteto patvirtintoje Paraiškų vertinimo ataskaitoje turi būti nurodoma:
	* 1. Paraiškų vertinimo ataskaitos sudarymo data;
		2. Paramos gavėjų, kuriems siūloma skirti Paramą, siūloma skirti dalį Paramos ar siūloma neskirti Paramos, pavadinimai;
		3. Paramos gavėjų teisinė forma (viešoji įstaiga, asociacija ar kt.);
		4. Paramos gavėjų kodai;
		5. projekto pavadinimas ar veikla, kuriai siūloma skirti Paramą ar jos dalį;
		6. projekto ar veiklos atitikimas Paramos skyrimo kriterijams;
		7. Paramos Paraiškoje nurodyta prašoma Paramai skirti lėšų suma;
		8. kita Vertinimo komiteto nustatyta informacija.
	1. Generalinis direktorius ar Direktorius, atsižvelgdami ir vadovaudamiesi Valdybos priimtais sprendimais dėl Paramos skyrimo, sudaro Paramos sutartis su Paramos gavėjais.
	2. Vertinimo komitetui patvirtinus bendrą REH ir Dukterinių bendrovių Paraiškų vertinimo ataskaitą ir priėmus sprendimus siūlyti skirti Paramą Pareiškėjui, siūlyti skirti tik dalį Paraiškoje prašomos Paramos sumos arba siūlyti neskirti Paramos, ir Valdybai priėmus sprendimus dėl Paramos skyrimo, Pareiškėjus apie tai informuoja Koordinatorius per 10 (dešimt) darbo dienų nuo tokio Valdybos sprendimo priėmimo dienos.
	3. Komunikaciją su Paramos gavėju, kuriam buvo skirta visa Paraiškoje prašoma Parama ar jos dalis, dėl skirtos Paramos ar jos dalies panaudojimo, atskaitomybės vykdo Koordinatorius.
	4. Vertinimo komitetas, vertindamas Paraiškas, o Valdyba, priimdama sprendimus, privalo laikytis šių principų:
		1. atitikties REH ir (ar) jos Dukterinių bendrovių veiklos tikslams – vertinant Paraiškas ir priimant sprendimus dėl Paramos skyrimo turi būti siekiama, kad Paramą gautų tie Pareiškėjai, kurių nurodyti ir tinkamai pagrįsti Paramos panaudojimo tikslai labiausiai atitinka REH ir (ar) jos Dukterinių bendrovių veiklos tikslus, darnumo politikos kryptis ir deklaruojamas REH ir (ar) jos Dukterinių bendrovių vertybes;
		2. tikslingumo – Paramą gali gauti Pareiškėjai, kurių vykdoma veikla, projektai, iniciatyvos sukuria vertę srityse, kuriose REH ir (ar) jos Dukterinės bendrovės veikia regionų ar nacionaliniu mastu;
		3. skaidrumo – visoms Paraiškoms turi būti taikomi vienodi, aiškūs ir suprantami Paramos vertinimo ir skyrimo kriterijai;
		4. nešališkumo – tais atvejais, kai Paraiškos vertinimas gali sukelti interesų konfliktą, vertinant Paraišką ir priimant sprendimą, Vertinimo komiteto narys ir (ar) Valdybos narys privalo nusišalinti nuo Paraiškos vertinimo ir sprendimo priėmimo.
18. **PARAMOS GAVĖJAMS TAIKOMI REIKALAVIMAI IR PARAMOS SKYRIMO KRITERIJAI**
	1. Paramos gavėjais gali būti tik juridiniai asmenys, atitinkantys LPĮ nustatytus reikalavimus, ir kurių vykdoma veikla ar projektai atitinka šiose Taisyklėse nurodytus kriterijus bei teisės aktų reikalavimus.
	2. Paramą gali gauti tie Pareiškėjai, kurių vykdoma veikla ar projektai atitinka Paramos skyrimo kriterijus.
	3. Paramos skyrimo kriterijai, taikomi vertinant visas Paraiškas:
19. * 1. kokybė – tai Paraiškoje nurodytos veiklos ar projekto tikslų ir uždavinių realumas, įgyvendinamumas, pritaikomumas. Pakankama Pareiškėjo patirtis ir pakankami žmogiškieji ištekliai projektui ar veiklai įgyvendinti. Aiški ir reali veiklos ar projekto sukuriama vertė bendruomenei, kuriama nauda regionui. Paraiškoje nurodytas projektas ar veikla skatina Paramos teikėjo ir Pareiškėjo ilgalaikį bendradarbiavimą;
		2. skaidrumas, atvirumas – Pareiškėjo vykdomos veiklos skaidrumas, atvirumas, t. y. užtikrinamas atviras ir skaidrus informacijos apie savo veiklą, Paramos panaudojimą teikimas, numatytos įvairių galimų rizikų valdymo priemonės;
		3. rezultatų ir rodiklių pagrįstumas – tai Paraiškoje nurodytos veiklos ar projekto sukuriamos vertės, planuojamų pasiekti rodiklių ir rezultatų aiškumas, realumas, galimybė aiškiai pamatuoti rezultato pasiekimą, įgyvendinimo etapų apibrėžimas ir terminų realumas, detalizuotos ir adekvačios įprastinėms rinkos sąlygoms sąmatos (ne mažiau kaip iš dviejų skirtingų rinkos dalyvių) ar prekių tiekėjų (paslaugų teikėjų) preliminarūs komerciniai pasiūlymai (ne mažiau kaip iš dviejų skirtingų rinkos dalyvių) ir (ar) kainų apklausos suvestinės (ne mažiau kaip iš dviejų skirtingų rinkos dalyvių). Numatytos realios projekto ar veiklos tikslų pasiekimo įvertinimo priemonės ir kriterijai;
		4. atitikimas Grupės darniai vystomo verslo principams –– aplinkosaugos ir (ar) santykių su darbuotojais ir visuomene, ir (ar) veiklos rinkoje srityse;
		5. poveikis – Parama prioritetizuojama atsižvelgiant į atstumą tarp Parke esančių elektrinių ir Paramos objekto;
		6. išliekamoji vertė – Parama prioritetizuojama pagal Paramos objekto išliekamąją vertę;
		7. Parko išvystymo lygis– Parama prioretizuojama pagal projekto išvystymo lygį (taikoma, kai Parkas vystymo stadijoje).
		8. Parko dydis– Parama prioretizuojama pagal projekto dydį (taikoma vystomo Parko atveju).
	1. Vertinant Paraiškas, kiekvienas Taisyklių 9.3.1 – 9.3.5 papunkčiuose nurodytas Paramos skyrimo kriterijus įvertinamas balais nuo 0 iki 3, Taisyklių 9.3.7 papunktyje nurodytas Paramos skyrimo kriterijus – nuo 2 iki 3 balų, kiekvienas Taisyklių 9.3.6 ir 9.3.8 papunkčiuose nurodytas Paramos skyrimo kriterijus – nuo 1 iki 3 balų, sudedant bendrą balų sumą už visus Paramos skyrimo kriterijus. Vystomo Parko atveju minimali privaloma surinkti bendra balų suma (Paraišką vertinant visiems Vertinimo komiteto nariams) Paramai gauti – 36 balai. Pastatyto Parko atveju minimali privaloma surinkti bendra balų suma (Paraišką vertinant visiems Vertinimo komiteto nariams) Paramai gauti – 48 balai. Tiek vystomo, tiek pastatyto Parko atveju didžiausia galima surinkti bendra balų suma (Paraišką vertinant visiems Vertinimo komiteto nariams) apskaičiuojama susumavus galimus gauti maksimalius balus už visus Paramos skyrimo kriterijus ir šią sumą padauginus iš Vertinimo komiteto narių skaičiaus. Tuo atveju, jei Paramai skiriama Paramos teikėjo ataskaitinių finansinių metų grynojo pelno dalis sudaro mažesnę sumą nei bendra Paramos suma, prašoma visomis Paraiškomis, surinkusiomis nuo maksimalios iki minimalios privalomas balų sumas Paramai gauti, Parama teikiama daugiausiai balų surinkusioms Pareiškėjų Paraiškoms. Jei kelios Paraiškos, kurioms dar gali būti skiriama Parama, buvo įvertintos vienodu balų skaičiumi, tačiau visoms joms likusios Paramos sumos neužtenka, likusi Paramos suma tokiems Pareiškėjams padalinama proporcingai jų Paraiškose prašomų Paramos sumų dydžiams.
	2. Atsižvelgiant į Grupės vykdomos veiklos, Darnumo politikos, teisės aktų pakeitimus, siekiant užtikrinti darnią atsinaujinančių išteklių energetikos plėtrą, Paramos skyrimo kriterijai gali būti peržiūrimi, papildomi, keičiami iki kiekvieno kvietimo teikti Paraiškas paskelbimo pradžios, bet ne vėliau nei iki Paraiškų teikimo laikotarpio pabaigos.
20. **PARAMOS TEIKIMO ĮFORMINIMAS**
	1. Paramos teikimas, nepriklausomai nuo skiriamo Paramos dydžio, turi būti įtvirtintas rašytine Paramos sutartimi. Kai Paramos suma yra didesnė kaip 14 500 EUR (keturiolika tūkstančių penki šimtai eurų), su Paramos gavėju sudaroma notarinės formos Paramos sutartis.
	2. Paramos sutartyje nustatoma:
		1. Paramos sutarties šalys, jų kontaktiniai duomenys;
		2. Paramos paskirtis ir panaudojimo tvarka;
		3. Paramos gavėjo įsipareigojimas panaudoti Paramą pagal paskirtį ir Paramos sutartyje nustatytas sąlygas, teikti Paramos panaudojimą pagal paskirtį pagrindžiančius dokumentus;
		4. Paramos gavėjo įsipareigojimai dėl informacijos apie gautą Paramą viešinimo ir sutikimas, kad šią informaciją viešintų Paramos teikėjas;
		5. esminiai Paramos sutarties sąlygų pažeidimai ir Paramos gavėjo atsakomybė už esminių Paramos sutarties sąlygų pažeidimą ir (ar) netinkamą Paramos panaudojimą;
		6. vienašališko Paramos sutarties nutraukimo sąlygos;
		7. kitos svarbios ir su Paramos teikimu susijusios nuostatos.
	3. Tipinės Paramos sutarties projektas yra pateiktas šių Taisyklių Priede Nr. 5. Paramos teikėjai, sudarydami Paramos sutartis su Paramos gavėjais, esant poreikiui, turi teisę nustatyti papildomus reikalavimus, sąlygas Paramos gavėjams tiek, kiek tai neprieštarauja LPĮ reikalavimams bei kitiems teisės aktams. Paramos sutartyse negali būti nustatomi konfidencialumo susitarimai, ribojantys informacijos apie REH, Dukterinių bendrovių suteiktą Paramą ir jos panaudojimo pateikimą visuomenei.
	4. Negali būti sudaromos tokios Paramos sutartys, kuriose numatomas Paramos teikėjo įsipareigojimas skirti paramą iš ateinančių finansinių metų Paramos teikėjo pajamų (lėšų).
	5. Paramos sutartį pasirašo Generalinis direktorius ar Direktorius, vadovaudamiesi Valdybos priimtais sprendimais dėl Paramos skyrimo.
	6. Paramos sutarties dėl Paramos skyrimo su Paramos gavėju sudarymą ir pasirašymą organizuoja Paramos teikėjas vidaus teisės aktuose nustatyta tvarka.
21. **ATSAKOMYBĖ**
	1. Paramos panaudojimo pagal paskirtį kontrolė vykdoma analizuojant ir vertinant Paramos gavėjo pateiktus Paramos panaudojimą pagrindžiančius dokumentus. Paaiškėjus aplinkybėms apie Paramos gavėjo Paraiškoje ar su ja susijusiuose dokumentuose Paramos teikėjui pateiktą melagingą, tikrovės neatitinkančią informaciją, taip pat aplinkybėms, darančioms ar galinčioms daryti Paramos skyrimą ir (ar) panaudojimą neteisėtu ar keliančioms potencialią riziką Paramos teikėjo, Grupės reputacijai (pvz., teismų civilinėse, administracinėse ar baudžiamosiose bylose priimti sprendimai Pareiškėjo atžvilgiu dėl ankstesnių pažeidimų, susijusių su netinkamu Paramos panaudojimu, taip pat sukčiavimu ar kitomis panašaus pobūdžio korupcinėmis, kitomis nusikalstamomis veikomis, informacija viešoje erdvėje apie galimai netinkamą Pareiškėjo veiklą, kuri gali turėti tiesioginės ar netiesioginės neigiamos įtakos gerai Paramos teikėjo ar Grupės reputacijai ar ją sumenkinti, netinkamą Pareiškėjo ar jo vadovybės elgesį (veiklą), kuri gali kelti riziką dėl galimybės pasiekti Paramos teikėjo Pareiškėjui nustatytus veiklos ar projekto rezultatus, ir pan.), Paramos teikėjas turi teisę nutraukti sudarytą Paramos sutartį joje nustatyta tvarka.

11.2. Paramos sutartyje nustatytu terminu Paramos gavėjas turi pateikti Paramos teikėjui Paramos panaudojimo ataskaitą (pagal šių Taisyklių Priedo Nr. 6 formą) bei Paramos sutartyje nustatyta tvarka dokumentais pagrįsti, kam buvo panaudota Parama.

11.3. Iš Paramos gavėjo (-ų) gautą (-as) Paramos panaudojimo ataskaitą (-as) bei Paramos panaudojimą pagrindžiančius dokumentus Koordinatorius perduoda Vertinimo komitetui, kuris įvertinęs Bendrovės Paramos teikimą ir Paramos panaudojimą, sudaro konsoliduotą (bendrą) ataskaitą apie REH ir jos Dukterinių bendrovių Paramos teikimą ir panaudojimą už praėjusius kalendorinius metus.

11.4. Paramos gavėjui nepateikus Paramos panaudojimo ataskaitos, tai laikoma esminiu Sutarties pažeidimu, ir Paramos gavėjas per Paramos sutartyje nustatytą terminą Paramos teikėjui grąžina suteiktą Paramą bei 3 (trejus) metus nuo Paramos sutartyje nurodyto termino negali dalyvauti teikiant Paraiškas REH ir jos Dukterinėms bendrovėms dėl Paramos skyrimo bet kokiems projektams.

11.5. Jei Paramos teikėjas mano, kad Paramos panaudojimo ataskaita ir prie jos pridedami dokumentai nepagrindžia visos Paramos gavėjui išmokėtos Paramos sumos panaudojimo, tai Paramos teikėjas iš Paramos gavėjo paprašo papildomos informacijos, dokumentų. Tuo atveju, jei Paramos gavėjas Paramos teikėjo prašomos papildomos informacijos, dokumentų nepateikia nustatytu terminu arba pateikta informacija, dokumentai, Paramos teikėjo vertinimu, yra nepakankami, tai tokia situacija prilyginama Paramos panaudojimo ataskaitos nepateikimui ir taikomos Taisyklių 11.4 punkte nurodytos pasekmės.

11.6. Jei Paramos teikėjas mano, kad Paramos panaudojimo ataskaita ir prie jos pridedami dokumentai nepagrindžia visos ar dalies Paramos gavėjui išmokėtos Paramos sumos panaudojimo, tai Paramos teikėjas iš Paramos gavėjo paprašo papildomos informacijos, dokumentų, o Paramos gavėjas juos pateikia per Paramos sutartyje nustatytą terminą. Tuo atveju, jei Paramos gavėjas Paramos teikėjo prašomos papildomos informacijos, dokumentų dėl dalies Paramos sumos panaudojimo nepateikia nustatytu terminu arba pateikta informacija, dokumentai, Paramos teikėjo vertinimu, yra nepakankami, tai Paramos gavėjas per Paramos sutartyje nustatytą terminą Paramos teikėjui grąžina Paramos dalį, kurios panaudojimo tinkamai nepagrindė Paramos teikėjo prašoma papildoma informacija, dokumentais. Laiku negrąžinus Paramos sumos dalies, Paramos gavėjas 3 (trejus) metus nuo Paramos sutartyje nustatyto termino negali dalyvauti teikiant Paraiškas REH ir jos Dukterinėms bendrovėms dėl Paramos skyrimo bet kokiems projektams.

11.7. Generalinis direktorius (ar jo pavedimu – Koordinatorius) kiekvienais metais iki ar kartu su metine finansine atskaitomybe pateikia Valdybai tvirtinti (kuri ją teikia REH visuotinio akcininkų susirinkimo pritarimui) Vertinimo komiteto sudarytą konsoliduotą (bendrą) ataskaitą apie REH ir jos Dukterinių bendrovių Paramos teikimą ir panaudojimą už praėjusius kalendorinius metus, nurodant:

11.7.1. kiek Paraiškų buvo pateikta;

11.7.2. kiek Paraiškų buvo patenkinta ir atmesta;

11.7.3. kaip buvo panaudota Parama;

11.7.4. kitą, Generalinio direktoriaus nuomone, reikalingą informaciją.

1. **VIEŠUMAS**
	1. REH ne vėliau kaip per 1 (vieną) mėnesį nuo Paramos suteikimo viešai Bendrovės interneto svetainėje skelbia informaciją apie suteiktą Paramą:
		1. Paramos gavėją (gavėjus);
		2. Paramos tikslą;
		3. Paramos sumą;
		4. Paramos teikimo laikotarpį.
	2. REH taip pat viešai skelbia:
		1. Politiką;
		2. Taisykles;
		3. Paramos gavėjų Paramos teikėjui pateiktų Paramos panaudojimo ataskaitų santrauką. Paramos panaudojimo ataskaitose nurodyta informacija skelbiama tiek, kiek neprieštarauja LPĮ, Lietuvos Respublikos asmens duomenų teisinės apsaugos ir kitiems teisės aktams;
		4. Paraiškos Paramai gauti formą su šiose Taisyklėse nurodytų priedų formomis;
		5. Paraiškų teikimo ir vertinimo terminus;
		6. kontaktus, kuriais teikiama informacija apie REH ir jos Dukterinių bendrovių veiklą;
		7. informaciją apie Paramos teikėjų einamaisiais metais ir ne mažiau kaip per 3 (trejus) praėjusius finansinius metus suteiktą Paramą;
		8. kitą Taisyklėse, REH vidaus teisės aktuose, LPĮ numatytą informaciją.
	3. Informacijos viešumą turi užtikrinti Generalinis direktorius.
2. **BAIGIAMOSIOS NUOSTATOS**
	1. Už Taisyklių pakeitimų inicijavimą, Taisyklių įgyvendinimą ir jų įgyvendinimo priežiūrą, kontrolę atsakingas Generalinis direktorius.
	2. Taisyklės gali būti keičiamos Valdybos sprendimu iki kiekvieno kvietimo teikti Paraiškas paskelbimo pradžios, bet ne vėliau nei iki Paraiškų teikimo laikotarpio pabaigos. Išimtiniais atvejais (t. y. dėl svarbių priežasčių, kurių nebuvo galima numatyti), kai yra būtina keisti Taisykles po Paraiškų teikimo laikotarpio pabaigos, Taisyklės gali būti keičiamos nustatyta tvarka, tačiau užtikrinant visų Pareiškėjų lygiateisiškumą ir nediskriminavimą.
	3. Taisykles, jų priedus ir pakeitimus tvirtina Valdyba.
	4. Tuo atveju, jei Paramos gavėjo registracijos vietos valstybės teisės aktai nustato griežtesnius reikalavimus, negu šios Taisyklės, tai taikomi atitinkamos valstybės teisės aktų reikalavimai.
3. **TAISYKLIŲ PRIEDAI**

Priedas Nr. 1. Deklaracija dėl LPĮ 91 straipsnio 9 dalies 2 punkto reikalavimų.

Priedas Nr. 2. Deklaracija dėl LPĮ 91 straipsnio 7 dalies reikalavimų.

Priedas Nr. 3. Deklaracija apie ankstesnės (-ių) Paramos sutarties (-čių) vykdymą.

Priedas Nr. 4. Deklaracija dėl LPĮ 91 straipsnio 3 dalies reikalavimų.

Priedas Nr. 5. Paramos sutarties projektas.

Priedas Nr. 6. Paramos panaudojimo ataskaita.

Priedas Nr. 7. Paraiška Paramai gauti.

Priedas Nr. 8. Paramos Paraiškų vertinimo anketa.